Rehab (שיר של ריהאנה)

Rehab (בעברית: גמילה) הוא הסינגל השמיני והאחרון של זמרת הפופ ריהאנה מאלבום האולפן השלישי שלה, Good Girl Gone Bad. השיר יצא לאור כסינגל ב-6 באוקטובר 2008 וחודשיים לאחר מכן בממלכה המאוחדת; הוא הופץ כסינגל החמישי והאחרון מהאלבום והשמיני מהגרסה המחודשת שלו. את השיר כתבו והפיקו ג'סטין טימברלייק (שהשתתף בו), טימבלנד והנון ליין. העבודה עליו החלה ב-2007, בתקופה בה ריהאנה התלוותה לטימבלנד במהלך סיבוב ההופעות של טימברלייק. השיר הוא שיר R&B בעל קצב מתון ("mid-paced").

מילות השיר עוסקות באישה המדמה את בן זוגה לשעבר כסם שהיא צריכה להיגמל ממנו, אך לא מצליחה. השיר זכה להצלחה כאשר הגיע לעשירייה הפותחת במדינות כמו אוסטריה, גרמניה, נורווגיה והולנד. בממלכה המאוחדת וארצות הברית דורג במקומות ה-16 וה-18, בהתאמה. בשנייה מביניהן, זכה להצלחה רבה במכירות כאשר הגיע למעמד פלטינה כפולה. את הקליפ שלו ביים אנתוני מנדלר שעבד עם ריהאנה על קליפים קודמים; הוא צולם בפארק ליד לוס אנג'לס. ריהאנה הופיעה עם השיר בשני סיבובי ההופעות הבין-לאומיים הראשונים שלה.

== הפקה ופיתוח ==
"Rehab" הוא אחד משלושת השירים שהפיק והלחין טימבלנד ל-Good Girl Gone Bad.<ref name=":0"></ref> בתחילת 2007, ג'סטין טימברלייק והוא הצטרפו לריהאנה ועשו ניסויים עם ביטים ומנגינות שונות. בהמשך, התאספו השלושה באולפן הקלטות בניו יורק, כשטימברלייק הציג לריהאנה את השיר.<ref name=":0" /> טימבלנד, שרצה להלחין אותו הפיק ביט שעליו טימברלייק אילתר את המילים שלו, ביחד עם הפזמונאית הנון ליין, שהייתה שותפה להפקתו.<ref></ref> דמסיו קסטלון הקליט ועשה את המיקסינג שלו. עבודתם יחדיו הביאה את טימבלנד להפיק שני שירים נוספים עבור ריהאנה.<ref></ref>

בריאיון לאנטרטיינמנט ויקלי טימברלייק האמין שהשיר הוא "גשר עבור ריהאנה להתקבל לעולם המוזיקה כאדם בוגר יותר".<ref></ref> היא סיפרה לרוברט קופסי מדיגיטל ספיי שהיא נהנתה לעבוד עם טימברלייק, ולמדה הרבה מהפגישות. היא אמרה: "לעבוד עם ג'סטין באולפן זה נהדר, הוא בחור מהנה ואוהב להפוך את כל הפגישות למהנות, הוא גם גאון כשזה מגיע למילים".<ref></ref>

השיר היה לסינגל החמישי והאחרון (והשמיני מתוך הגרסה המחודשת של האלבום) מהאלבום, אף על פי שמלכתחילה הייתה כוונה להוציא את השיר "Breakin' Dishes" כסינגל.<ref></ref> השיר יצא לאור ב-6 באוקטובר 2008 וכחודש לאחר מכן נשלח לתחנות הרדיו הקצביות והאורבניות.<ref name=":1"></ref><ref name=":2"></ref> חודש נוסף לאחר מכן, יצא לאור גם בממלכה המאוחדת כעותק פיזי ביחד עם הגרסה האינסטרומנטלית שלו, ובאותו תאריך יצא גם באירלנד.<ref></ref><ref></ref> גרסת ההופעה החיה של השיר במהלך סיבוב ההופעות שלה לקידום האלבום הועלתה לאייטונס באנגליה ואיטליה.<ref></ref>

ארבעה ימים לאחר שהשיר הופץ בממלכה המאוחדת, הוציאה ריהאנה את הגרסה האינסטרומנטלית שלו גם באייטונס בעשר מדינות, ביניהן: אוסטרליה, איטליה, ניו זילנד, ספרד ושווייץ.<ref name="AUS" /> בינואר 2009 הוא הופץ כסינגל בגרמניה באותו פורמט בו הופץ בממלכה המאוחדת.<ref name=":3"></ref> בתחילת 2009 טימבלנד חתם על חוזה עם ורייזון תקשורת במסגרתו הוא יוצר מוזיקה בלעדית עבור חברת הסלולר בלקברי סטורם.<ref name=":4"></ref> הוא חתם על חוזה נוסף בו הוא עובד על רמיקסים עם אמנים שונים אשר יהיו זמינים להורדה עבור לקוחות ורייזון תקשורת. הרמיקס הראשון עליו עבד טימבלנד היה על הרמיקס של "Rehab".<ref name=":4" /> גרסה זו הופצה באופן בלעדי בקנדה וארצות הברית ב-19 במאי 2009 באמצעות אייטונס.<ref name=":5"></ref>

== הרכב מוזיקלי ==
"Rehab" הוא שיר מיד-טמפו R&B עם ביטים חוזרים ועדינים.<ref></ref><ref></ref> הוא נכתב בסולם סול בחלק האיטי שלו. המנעד הקולי של ריהאנה בשיר מתפרס על כמעט אוקטבה וחצי בין סולם F<sub>3</sub> לסולם B♭<sub>4</sub>.<ref name=":6"></ref> השיר נפתח בקטע ממחרוזת של סטיבי בלאקה בליווי כינור וצ'לו כאשר ריהאנה שרה את שורות הפתיחה שלו, ולאחר מכן מתחיל הבית ראשון. המבקרים ציינו נקודות דמיון בין "Rehab" לשיריו "What Goes Around... Comes Around" ו-"Cry Me a River" של טימברלייק עצמו.<ref name=":6" /> מבחינה לירית, השיר עוסק בבחורה אשר משווה את בן זוגה לשעבר למעין סם ממכר שהיא מנסה להיגמל ממנו אך היא לא מצליחה.<ref></ref><ref></ref>

== מיקומים במצעדים ==
"Rehab" דורג במקום ה-91 במצעד הבילבורד הוט 100 בשבוע הראשון ליציאתו, ולאחר מכן הגיע בשיאו למקום ה-18 – אך היה לסינגל היחיד מתוך האלבום שלא הצליח להגיע ל-15 העליונים.<ref name=":7"></ref> במצעד שירי הפופ השיר הצליח להגיע למקום ה-17 אך במצעד שירי ה-R&B/היפ-הופ הגיע למקום ה-52 בלבד.<ref name=":7" /> בקנדה הוט 100 השיר נכנס בבכורה למקום ה-56 ולאחר מכן הגיע למיקום השיא שלו, 19.<ref name=":7" /> באוסטרליה השיר זכה להצלחה פחותה כאשר נכנס למקום ה-26 בלבד, אך הפך לשיר ה-12 ברציפות של ריהאנה שהצליח להיכנס ל-30 העליונים במצעד הסינגלים האוסטרלי.<ref></ref> בניו זילנד השיר נכנס בבכורה למקום ה-24 ובשיאו הגיע למקום ה-12, שם גם הגיע למעמד זהב.<ref></ref>

גם באירופה השיר זכה להצלחה כאשר הגיע למקום ה-13 במצעד האירופאי הכללי. בממלכה המאוחדת השיר הגיע בבכורה למקום ה-51 ולאחר שלושה שבועות במצעד הגיע למיקום השיא שלו, 16.<ref></ref> הוא נמכר בלמעלה מ-160 אלף עותקים במדינה בסוך הכול. באוסטריה השיר הגיע למקום התשיעי במצעד הסינגלים האוסטרי ובגרמניה למקום הרביעי. בכך, הפך לשיר השישי שלה שהגיע לחמישייה הפותחת במדינה.<ref></ref> בהולנד השיר פתח במקום ה-18 ולאחר ארבעה שבועות, הגיע למקום השלישי.<ref name=":10" /> בנורווגיה השיר הגיע בבכורה למקום ה-19 והגיע למיקום שיא (4) ובכך הפך לשירה השביעי במדינה שהגיע לחמישייה הפותחת.<ref></ref> בסלובקיה השיר הגיע למקום השמיני ובכך הפך לחמישי שלה במדינה שמגיע לעשירייה הפותחת.<ref></ref> בישראל השיר זכה להצלחה הגדולה ביותר, כאשר הגיע למקום הראשון במדיה פורסט, ובכך הפכה למדינה היחידה בה השיר הגיע למיקום זה.<ref></ref> נכון לשנת 2017 מכירות השיר עומדות על 2.2 מיליון עותקים בסך הכול.

==וידאו קליפ==
הווידאו קליפ של "Rehab" צולם עם ג'סטין טימברלייק בפארק הרים ליד לוס אנג'לס ב-22 באוקטובר 2008.<ref></ref> הוא בוים על ידי אנתוני מנדלר, שעבד בעבר על קליפים נוספים של ריהאנה. בין הקליפים נמנים אלה של "Take a Bow ו-"Disturbia".<ref></ref> באותו היום של צילומי הקליפ, דלפו תמונות מהצילומים לאינטרנט. הקליפ נפתח בסצנה בה ריהאנה עומדת בפארק כאשר טימברלייק רוכב לעברה עם אופנוע.<ref></ref> שהוא מגיע אליה הוא שוטף את עצמו במים כדי להתקרר ומברך אותה לשלום. לאחר מכן, מוצגות סצנות של השניים כאשר הם מקורבים זה לזה באופן פיזי או מרוחקים זה מזה. הקליפ זכה בקטגוריית "הקליפ הטוב ביותר" במהלך טקס פרסי המוזיקה האורבנית של 2009.<ref></ref>

=== ביקורות ===
טים נקסון מסאן כתב שהכימיה בין ריהאנה וג'סטין טימברלייק הייתה בטח קשה לצפייה לבני הזוג שלהם ואף הוסיף וכתב "שהמראה הסקסי של ריהאנה, לבושה בסדרה של תלבושות מרתקות ומתפתלת עם ג'סטין הוא תענוג אמיתי". סיימון ריינולדס מדיגיטל ספיי, אמר שבת זוגו של טימברלייק, ג'סיקה בייל: "חוותה כאבי בטן אחרי שצפתה בריהאנה בלבוש חושפני בזמן הצילום עם טימברלייק".<ref name=":8"></ref> דייוויד ביץ' מאותו המגזין כתב: "שזוג הפופ הציג תצוגה כה מינית, נטולת מאמץ, שאין זה מפתיע שהגברת של ג'סטין הייתה רחוקה מלהיות מאושרת".<ref name=":8" /> הסופר סטיבן שבירו כתב שג'סטין בקליפ של השיר הזה וגם בקליפים של השירים "Love Sex Magic" ו-"" (שיר של מדונה משנת 2008) "מקרין חום מיני חונק" ובהמשך לכך, הוסיף שהם "יכלו להתחבר עם הקליפים שלו מתוך אלבומו, Future Sex/Love Sounds".

== הופעות חיות ==
באפריל 2008 הופיעה ריהאנה באירוע של חברת פפסיקו עם אמנים נוספים.<ref name=":9"></ref> במהלך המופע, ביצעה לצד שירים נוספים גם את "Rehab". בנובמבר, ביצעה את השיר בטקס פרסי המוזיקה האמריקאית. בפברואר 2009, ביצעה שוב את השיר במסיבת קדם-גראמי. ריהאנה הייתה אמורה להופיע באותו ערב גם בטקס עצמו, אך נעדרה בשל תקיפה שאירעה על ידי בן זוגה לשעבר כריס בראון. בנוסף, ביצעה את השיר במהלך שני סיבובי ההופעות הבין-לאומיים הראשונים שלה.<ref name=":10" />

=== ביקורות ===
על הופעתה באירוע של פפסיקו, כתב ג'ון וונזל מדנוור פוסט: "'Rehab' ושירים אחרים היו יכולים להיות טובים יותר עם שירת רקע או עם גישה מפוקסת וממוקדת יותר".<ref name=":9" /> על הופתעה עם השיר במהלך סיבוב ההופעות השלישי שלה, כינה אותה דייוויד ספראג מווראייטי כ"הופעה ממדיסון סקוור גארדן".<ref name=":10"></ref> בן רטליף מניו יורק טיימס כתב: "הנגיעות של ריהאנה כמו גם שפת גופה במהלך הביצוע של השיר ו-"Rude Boy" היו מרסקים".<ref></ref>

דבורה לינטון מסיטי לייף כתבה: "היא אפילו מצליחה להפוך את הספה [איתה הופיעה במהלך השיר] הפסיכיאטרית לסקסית". ואף הוסיפה "שהמופע היה מרשים והותיר מקום לדמיון".<ref></ref> ריק מאסימו מהעיתון The Providence Journal כתב כי: "במהלך הביצוע, ריהאנה נראתה כמו שלט ניאון, כמעט ולא פנתה לקהל ולא התרוממה מעל לקלישאה אלא רק בסוף המופע".<ref></ref>

== קרדיטים ==
כל הקרדיטים שלהלן לקוחים מהערות האלבום של Good Girl Gone Bad.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 2×
|2,000,000<small></small>
|-
!גרמניה (BVMI)<ref></ref>
|זהב
|150,000
|-
!דנמרק (IFPI Danmark)<ref></ref>
|זהב
|7,500
|-
!הממלכה המאוחדת (BPI)<ref></ref>
|זהב
|400,000
|-
!ניו זילנד (RMNZ)
|זהב
|7,500
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |גרסה
! scope="col" |חברת תקליטים
! scope="col" |מקור
|-
! rowspan="2" scope="row" |ארצות הברית
|6 באוקטובר 2008
|רדיו להיטים עכשוויים
| rowspan="2" |רגילה
| rowspan="2" |דאף ג'אם
| align="center" |<ref></ref>
|-
|3 בנובמבר 2008
|רדיו קצבי עכשווי • רדיו אורבני עכשווי
| align="center" |<ref name=":1" /><ref name=":2" />
|-
! scope="row" |אירלנד
| rowspan="2" |8 בדצמבר 2008
|הורדה דיגיטלית
|הופעה חיה ב-MEN ארנה
|יוניברסל
| align="center" |<ref name="IRE"></ref>
|-
! scope="row" |הממלכה המאוחדת
|תקליטור
| rowspan="13" |רגילה • קטע כלי
|מרקורי
| align="center" |<ref name="Physically"></ref>
|-
! scope="row" |אוסטרליה
| rowspan="8" |12 בדצמבר 2008
| rowspan="11" |הורדה דיגיטלית
| rowspan="10" |דאף ג'אם
| align="center" |<ref name="AUS"></ref>
|-
! scope="row" |איטליה
| align="center" |<ref></ref>
|-
! scope="row" |הולנד
| align="center" |<ref></ref>
|-
! scope="row" |ניו זילנד
| align="center" |<ref></ref>
|-
! scope="row" |נורווגיה
| align="center" |<ref></ref>
|-
! scope="row" |ספרד
| align="center" |<ref></ref>
|-
! scope="row" |שוודיה
| align="center" |<ref name="sweden"></ref>
|-
! scope="row" |שווייץ
| align="center" |<ref></ref>
|-
! scope="row" |בלגיה
| rowspan="2" |15 בדצמבר 2008
| align="center" |<ref></ref>
|-
! scope="row" |פורטוגל
| align="center" |<ref></ref>
|-
! scope="row" |אוסטריה
|19 בדצמבר 2008
| rowspan="2" |Universal
| align="center" |<ref></ref>
|-
! scope="row" |גרמניה
|9 בינואר 2009
|תקליטור
| align="center" |<ref name=":3" />
|-
! scope="row" |קנדה
|19 במאי 2009
|הורדה דיגיטלית
|רמיקס מאת טימבלנד
|דאף ג'אם
| align="center" |<ref name=":5" />
|}

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2008
קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי טימבלנד
קטגוריה:וידאו קליפים שבוימו על ידי אנתוני מנדלר
קטגוריה:שירים על כאב לב
קטגוריה:שירים על סמים
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת דף ג'אם רקורדינגס